《下第出都途中偶成》
清代·翁叔元

孤踪寂寞与时违，匹马荒郊趁落晖。有影自随还对语，无家可老尚思归。

花当寒谷先秋落，雁叫空江带雪飞。弃妇可怜身已去，向人犹整嫁时衣。

作者简介：（1633—1701）江苏常熟人，原名楠，字宝林，又字静乡，号铁庵。康熙十五年进士，授编修。累迁国子监祭酒、吏部侍郎、工部尚书、刑部尚书。于刑狱多所平反。诗笔秀整。有《铁庵文稿》、《梵园诗集》。